text: Rams Disc Golf er ein felagsskapur fyri disc golf áhugaði. Endamálið er at standa saman um hendan ítróttin, soleiðis at hann fær fótfesti í Føroyum.
text: #000000
text: Rams Disc Golf er ein felagsskapur fyri disc golf áhugaði, sum saman stand um hendan nýggja ítrótt í Føroyum. Felagssapurin hevur eisini til endamáls at miðla um ítróttin og fáa hann skipaðan í Føroyum. Hetta gera okur við at fyriskipa ymisk tiltøk, hvørs endamál er at fáa fleiri at spæla disc golf.
text: #000001
text: Okur halda til í Vági, í nátturuvakra umhvørvinum kring ítróttarøkið vesturi á Eiðinum. Tað at ítrótturin hevur so stórt tilknýti til náttúruna ger, at okur vísa størstu virðing fyri náttúrini. "Okur lata hana aftur, soleðis okur komu til hana - ella betur."
text: #000002
text: Hetta merkir, at okur gera sum minst inntriv í náttúruna, sum gjørligt, tá okur spæla. Um okur koma fram á burturkast, so taka okur hetta við okum og burturbeina tað á skynsaman hátt.
text: #000003
text: Navnið á felagnum er enskt og valið er tilvita. Tó, so liggur navnið tætt uppat Føroyum og tað serstaka í Føroyum. Rams er enska orðið fyri veðrar, og veðrar og seyður í heila tikið gongur í føroysku náttúruni, eins og disc golf spælarar. Náttúran er okkara heimavøllur. Gamaní er føroyska náttúran serstøk og veðrið er ikki altíð okra viðspælari. Men hetta heldur okum ikki aftur - tvørturímóti.
text: #000004
text: ​Búmerkið er eitt veðrahøvd í okra litum pink, hvítt og svart. Búmerkið kann brúkast til serlig endamál við samtykkið frá felagsskapinum.
text: #000005
text: Disc golf verður spælt eins og traditionelt golf, sum okur kenna. Í disc golf verða diskar kastaðir eftir kurvum. Endamálið er at raka kurvurnar við fægst køstum. Spælarin við samanlagt fægst køstum á øllum vøllunum vinnur. Ein vøllur er liðugt spældur, tá diskurin kemur at liggja í kurvuni.
text: #000006
text: Tað er sera umráðandi fyri okum, at náttúran verður skána og at ítrótturin ger minst inntriv í hana. Tummilfingurregulin er, at okur lata náttúruna soleiðis sum okur komu til hana. Skuldi tað verið, at burturkast liggur í náttúruni, so taka okur tað við okum og burturbeina tað á ein skynsaman hátt.
text: #000007
text: Ansað eftir tá kasta verður. Um fólk eru í nánd, so lat tey ferðast avstað ella boða teimum frá, áðrenn kasta verður. Tá spælt verður, so standa øll aftanfyri tann, sum kasta skal.
text: #000008
text: Tá byrja verður, verður avrátt hvør byrjar. Tá øll hava kasta eina fer, so kastar altíð tann, sum er longst frá kurvuni. Á eftirfylgjandi vallum byrjar tann, sum hevur fægst kast samanlagt.
text: #000009
text: Hvør vøllur byrjar við einum tee-kasti, sum skal fara fram á ásettum byrjanarstaði á vøllinum.
text: #000010
text: Lie er har diskurin lendur. Set av, hvar diskurin lendur og kasta næstu fer aftanfyri merkingina.
text: #000011
text: Eitt fairway-kast skal gerast aftanfyri Lie. Spælari kann renna fram ella standa ájavnt Lie, tá kasta verður. Er styttri enn 10 m til kurvuna, skal spælarin standa ájavnt Lie.
text: #000012
text: Mandatory merkir, at spælari skal kasta í ætt, sum pílur vísur. Hettar kundi verið í førum har forðingar eru á vøllinum. Kastar spælarin ikki, sum álagt er, so verður revsing givin. Revsingin er antin, at kastast skal av nýggjum ella verður eitt kast lagt omaná endaliga úrsliti.
text: #000013
text: Out-of-bounds merkir, at diskurin er lendur við síðurnar av vøllinum. Byrjað verður aftur ein metur inni á vøllinum, í beinari linju frá har diskurin lendi. Spælari verður revsaður við, at eitt kast verður lagt omaná endaliga úrsliti.
text: #000014
text: Vøllurin er liðugt kastaður, tá allir spælararnir hava rakt kurvuna og diskurin liggur í kurvuni. Vinnarin er tann, sum hevur brúkt fægst køst á vøllinum.
text: #000015
text: Tá spælt verður, avráða spælarar, hvussu spælið skal fyriskipast. Veljast kann, at fylgja reglunum á vøllunum ella gera spælarar egnar reglur. Verður víkt frá vallar reglunum, skula allir spælarar verða samdir um hvørjar reglur eru galdandi.
text: #000016
text: Í disc golf verður sagt, at vinnarin er tann sum hevur tað stuttligast.
text: #000017